Diari Oficial de la Generalitat Valenciana


Sumari del DOGV 3150, del 26-12-1997 (1997/12470)

ORDRE de 26 de novembre de 1997, de la Conselleria d'Ocupació, Indústria i Comerç, per la qual s'estableixen les quanties dels preus públics que percebrà la Conselleria d'Ocupació, Indústria i Comerç per la venda de publicacions.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/11/26/(1)/dof/vci/html**

### Dades del document

Número de DOGV
:   3150

Data del DOGV
:   26-12-1997

Secció del DOGV
:   DISPOSICIONS GENERALS

Número del document
:   1997/12157


Data del document
:   26-11-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

4159 ORDRE de 26 de novembre de 1997, de la Conselleria d'Ocupació, Indústria i Comerç, per la qual s'estableixen les quanties dels preus públics que percebrà la Conselleria d'Ocupació, Indústria i Comerç per la venda de publicacions. [97/X12489]
  
El Decret 73/1991, de 13 de maig, del Consell de la Generalitat Valenciana, va establir el règim de regulació dels preus públics i el procediment de fixació d'aquests.
  
Per la seua part, el Decret 227/1991, de 9 de desembre, del Consell de la Generalitat Valenciana, modificat pel Decret 159/1992, de 28 de setembre, va establir la relació de béns, serveis i activitats susceptibles de ser retribuïts mitjançant preus públics per aquesta Conselleria.
  
D'acord amb això anterior, després de l'elaboració prèvia dels informes economicofinancers que determinen els costos dels lliuraments de béns i prestacions de serveis als quals es refereixen, i vist l'informe favorable emés per la Direcció General de Tributs i Patrimoni de la Conselleria d'Economia, Hisenda i Administració Pública, és procedent l'aprovació de les quanties dels esmentats preus públics.
  
Per tot això i d'acord amb les facultats que m'atorguen l'article 35 de la Llei de Govern Valencià i l'article 3.2.b) del Decret 73/1991,
  
ORDENE
  
Article 1
  
Aprovar les quanties dels preus públics que percebrà la Conselleria d'Ocupació, Indústria i Comerç de les publicacions que a continuació s'indiquen:
  
- Guia d'empreses instal·ladores, mantenidores i reparadores autoritzades a la Comunitat Valenciana: 2.000 PTA.
  
Noves estratègies comercials en un entorn competitiu (2 volums): 5.600 PTA.
  
Legislació en matèria d'indústria, comerç i turisme (llibre), i Sentències en matèria d'indústria, comerç i turisme (CD): 6.500 PTA.
  
Article 2
  
Als preus públics corresponents a la venda de les publicacions indicades en l'article anterior, se'ls aplicarà el tipus de l'impost sobre el valor afegit (IVA) vigent en cada moment.
  
Article 3
  
1. L'obligació de pagament dels preus públics establits en aquesta ordre s'originarà quan s'adquirisquen les publicacions a què es refereix l'article primer.
  
2. No obstant el que s'ha disposat en l'apartat anterior, en el cas de comandes per correu, telefòniques o mitjançant qualsevol altre mitjà de comunicació, el preu s'exigirà per endavant en el moment de formular la corresponent sol·licitud, per a la qual cosa es requerirà acreditar la realització del pagament prèviament al lliurament de les publicacions.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de novembre de 1997
  
El conseller d'Ocupació, Indústria i Comerç,
  
DIEGO SUCH PÉREZ
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI